മണത്ത് നോക്കാന് പറ്റുമോയെന്ന്, എന്ത് തരം രാഷ്ട്രീയ പക്വതയാണ് ഇവര് കാണിക്കുന്നത് ജോജുവിന് പിന്തുണയറിയിച്ച് ബി ഉണ്ണികൃഷ്ണന് ഇന്ധനവില വര്ധനവിനെതിരെ കോണ്ഗ്രസ് പ്രവര്ത്തകര് നടത്തിയ വഴി തടയല് സമരത്തില് ജോജു ഇടപെട്ടുണ്ടായ പ്രശ്നത്തില് പ്രതികരണവുമായി സംവിധായകന് ബി ഉണ്ണികൃഷ്ണന്. ജോജു മദ്യപിച്ചിരുന്നതായി കോണ്ഗ്രസിന്റെ എറണാകുളം ജില്ല അധ്യക്ഷന് പറഞ്ഞിരുന്നു. പിന്നീട് മണത്ത് നോക്കാന് പറ്റുമോയെന്നാണ് പ്രതികരണം. എന്തിന്റെ അടിസ്ഥാനത്തിലാണ് ഇത്തരം ആരോപണങ്ങള് ഉന്നയിക്കുന്നതെന്നും എന്ത് തരത്തിലുള്ള രാഷ്ട്രീയ പക്വതയാണ് ഇവര് കാണിക്കുന്നതെന്നും ബി ഉണ്ണികൃഷ്ണന് ചോദിച്ചു. റിപ്പോര്ട്ടര് ടിവിയോടാണ് സംവിധായകന്റെ പ്രതികരണം. ബി ഉണ്ണികൃഷ്ണന്റെ വാക്കുകള് ജനകീയ വിഷയങ്ങള് ഉയര്ത്തിപ്പിടിച്ച് ഉത്തരവാദിത്തപ്പെട്ട രാഷ്ട്രീയ സമരങ്ങളോട് യോജിപ്പുള്ളവരാണ് നമ്മള്. അത്തരത്തിലുള്ള സമരങ്ങളിലൂടെയാണ് സാമൂഹികമായ നേട്ടം ഉണ്ടായിട്ടുള്ളത്. പക്ഷേ ഇവിടെ സംഭവിച്ചത്, ഈ സമരം കാരണം ഒരുപാട് വാഹനങ്ങള് ഗതിമുട്ടിക്കെടന്നപ്പോള് ജോജുവിന്റെ വണ്ടിക്ക് അടുത്ത് കീമോ ചെയ്യാന് പോകുന്ന ഒരു അര്ബുദ രോഗി ഉണ്ടായിരുന്നു. ആ വ്യക്തിയുടെ കഷ്പ്പാട് കണ്ടാണ് ജോജു ഇറങ്ങിയത്. അദ്ദേഹം വളരെ വൈകാരികയമായി സംസാരിച്ചു. സംസാരത്തില് തീര്ച്ചയായും ഒരു വികാരാവേശം രണ്ട് പക്ഷത്തും ഉണ്ടാകും. അങ്ങോട്ടും ഇങ്ങോട്ടും സംസാരവും വേണ്ടി വന്നാല് ഉന്തും തള്ളും ഉണ്ടാകും. പക്ഷേ അവിടെ ഉത്തരവാദിത്തപ്പെട്ട രാഷ്ട്രീയ നേതൃത്വമുണ്ടായിട്ടും ജോജുവിന്റെ വണ്ടി തല്ലിത്തകര്ത്തു. അതിന് ശേഷം യതൊരു അടിസ്ഥാനവും ഇല്ലാതെ കോണ്ഗ്രസിന്റെ എറണാകുളം ജില്ല അധ്യക്ഷന് പറയുകയാണ് ജോജു മദ്യപിച്ചിരുന്നുവെന്ന്. ഇപ്പോള് അദ്ദേഹം പറയുന്നു എനിക്ക് മണത്ത് നോക്കാന് പറ്റുമോയെന്ന്. എന്ത് തരത്തിലുള്ള രാഷ്ട്രീയ പക്വതയാണ് ഇവരൊക്കെ കാണിക്കുന്നത്. അത്ഭുതം തോന്നുന്നു. ചുരുങ്ങിയ സമയംകൊണ്ട് കഴിവ് തെളിയിച്ച് ആളുകളുടെ മനസ്സില് കേറിയ ഒകു കലാകാരനാണ് ജോജു. കലാകാരന്റെ വികാരാവേശത്തോടെ അദ്ദേഹം നടത്തിയ പ്രതികരണത്തെ ആ രീതിയില് കാണുകയും അണികള് നിയന്ത്രിക്കുകയും ചെയ്യേണ്ടതല്ലേ രാഷ്ട്രീയ നേതൃത്വം. കേരളത്തിലെ കെപിസിസി അധ്യക്ഷന് പറയുന്നു അദ്ദേഹം തെരുവ് ഗുണ്ടയാണെന്ന്. ശക്തമായ പ്രതിഷേധം രേഖപ്പെടുത്തിയിട്ടുണ്ട്. എന്ത് അടിസ്ഥാനത്തിലാണ് ഉത്തരവാദിത്തപ്പെട്ടവര് ഇത്തരത്തിലുള്ള ആരോപണങ്ങള് ഉന്നയിക്കുന്നത്. ജോജുവിനോ ഞങ്ങള്ക്കോ ഇതില് രാഷ്ട്രീയ താല്പ്പര്യങ്ങള് ഒന്നുമില്ല. നിര്ഭാഗ്യകരമാണ്. ജോജു വിഷയത്തില് സംവിധായകന് മധുപാല്, ഒമര് ലുലു, നടന് വിനായകന് ഉള്പ്പെടെ സിനിമ മേഖലയില് നിന്നും നിരവധി പേര് പ്രതികരണവുമായി രംഗത്തെത്തിയിട്ടുണ്ട്. താന് ജോജുവിനൊപ്പമാണ് ഈ വിഷയത്തിലെന്നും റോഡിലിറങ്ങി സമരം നടത്തി സാധാരണക്കാരെ ബുദ്ധിമുട്ടിക്കരുതെന്നുമായിരുന്നു ഒമര് ലുലു പറഞ്ഞിരുന്നത്.